Legend of Aukelenuiaiku. 83 



ko keiki, ua wikiwiki oe i ka hopu, ina oe i hoolohe i ka'u olelo, ina ua ola ko keiki. 

 Ua make loa aku la ka uhane o ko keiki." 



Ma keia olelo a kana wahine, he mea kaiimalia loa ia i ko Aukelenuiaiku manao, 

 a ua hoomaopopo loa iho la ia e like me na olelo a kana wahine, e make io ana no ka 

 uhane o ke keiki. Nolaila, hooke ai iho la o Aukelenuiaiku, maloko o na la elima, a 

 me na po elima, aohe ai i ka ai, aohe inu i ka wai, pela no a pau na mea e ae, no ka nui 

 o ke aloha i ke keiki. 



A ike o Namakaokahai i ko Aukelenuiaiku hooke ai, i aku ia i kana kane: 

 "Heaha kou mea i haalele ai i ka ai?" I aku ke kane: "Ua ike no oe e ka wahine i 

 ke kumu o ko'u hooke ai ana, oia no ka uhane o kuu keiki ; nolaila, aia a pau ae kuu 

 kaumaha, alalia, ai aku no wau i ka ai." 



No keia mea, komo mai la ke aloha i loko o ka wahine no kana kane, nolaila, 

 olelo aku la ia i ke kane: "Aia a nui ko ikaika, ola ko keiki, a me ou kaikuaana, aka, 

 i emi ko ikaika, aole e ola ko keiki a me ou kaikuaana." I aku o Aukelenuiaiku i ka 

 wahine: "Heaha ia mea a'u e hana aku ai me ka ikaika?" "O ka wai ola loa a Kane. 

 Ina i loaa ia oe, ola ko keiki a me ou kaikuaana." Ma keia olelo a kana wahine, lalau 

 iho la o Aukelenuiaiku i ka ai a me ka ia, a ai iho la, o ke kumu o ka ai ana, o ka lohe 

 ana i ka mea e loaa ai o ka uhane o ke keiki, a me na kaikuaana ona. Mahope o ka ai 

 ana, ninau aku o Aukelenuiaiku i ka wahine : "Mahea ko'u alanui e kii ai i ka wai ola 

 loa a Kane?" I aku ka wahine: "Eia ko alanui e hele ai; mai ke alo o kaua a ka 

 hikina a ka la malaila oe e hele ai, loaa ka wai ola a Kane." 



MOKUNA XIII. 



No KA Imi ana o Aukelenuiaiku i ka Wai Ola Loa a Kane. 



Maanei e ike ai kakou i ko Aukelenuiaiku mana a me kona hele ana i ka aina 

 malihini e hiili i ka wai ola a Kane. Olelo aku ka wahine i kana kane : "Maluna o 

 keia kaha pololei oe e hele ai, malaila oe e lele pololei ai, mai lele oe ma ka hema o ke 

 kaha, o hala oe i ka lewa, make oe. A mai lele oe ma ka akau o ke kaha o haule oe i ka 

 nenelu make oe, aole oe e ola. O keia mau olelo a pau loa, e hoopaa oe ma ko naau." 

 A pau na olelo a ka wahine i kana kane, lalau aku la o Aukelenuiaiku i ka pahu o kona 

 akua o Lonoikoualii, hookomo ae la maloko o kona poaeae, aahu iho la i ke kapa lehu 

 mawaho ona. A makaukau ko Aukelenuiaiku hele, lele akii la ia a aloha i ka wahine, 

 honi iho la laua, a pau ke aloha ana o Aukelenuiaiku me kana wahine o Namakaokahai, 

 lele aku la ia ma ka hikina a ka la. 



A hala ka mahina hookahi o ko Aukelenuiaiku lele ana, hemo ae la o Namaka- 

 okahai a waho o ka hale, nana ae la. Mahope o keia nana ana, noho iho la o Namaka- 



